Berlingske Tidende, 1836-09-14
J Maanedsskrivt for Literatur 8de Aarg. 4de Hefte har jeg nøiere udviklet mine Anskuelser og Betingelserne for Literaturens Virksomhed paa Landalmuen og især anbefalet periodiske Skrivter formedelst den idelige, aldrig ophørende Paavirken, hvorved de blive saa virksomme. Jeg har derfor opfordret Almuens og Oplysningens Venner til at forene sig om at frembringe et eller flere periodiske Skrivter for Bondestanden; men, da Jngen endnu har gjort Mine til at følge denne Opfordring, har jeg besluttet selv at lægge Haand paa Værket og forsøge paa at bryde Jsen. Det kommer, som sagt, fornemmeligen an paa, at bringe Bonden til at læse noget stadigt, – deels for at han derved kan erhverve sig nyttige Kundskaber, deels for at han kan erholde den omtalte almindelige Aandsdannelse, og deels for at hans ledige Timer, især i de lange Vinteraftener, kunne udfyldes paa en værdig og nyttig Maade, – og jeg mener at denne Hensigt lettest vil opnaaes ved et lidet Ugeblad af underholdende Jndhold. Ved et frivilligt Sammenskud af nogle ophøiede Bondevenner haaber jeg at see mig i Stand til at begynde et saadant Blad med førstkommende October Maaned og levere det – et Halvark hver Uge – for 2 s. pr. Nr. eller 24 s. qvartaliter. Kan det lykkes og blive almindeligt udbredt, da er Jsen brudt, og Literaturens Producter ville uden stor Vanskelighed kunne bringes til Landalmuens store Marked. Men, for at dette Blad kan blive almindeligt udbredt, er det aldeles nødvendigt, at Nationens Jnteresse vækkes for denne Sag. Endnu er Veien til Almuen spærret for Skribenten. Han kan tale til den, men den hører ikke hans Røst. Derfor nødes jeg til at henvende mig til dem, som høre denne Røst, – til dem, som læse dette Blad, – med den indstændige Bøn, at de ville gjøre Bonden opmærksom paa det Blad, som udgives for ham og lette ham Adgangen til det, ved at modtage Subscription, hver i sin Kreds. Af den kongelige Generalpostdirections Jnteresse for dette almeenvigtige Foretagende forventer jeg saa gunstige Betingelser for Bladets Forsendelse, at dette kan erholdes paa alle kongelige Postcontoirer i Danmark for den anførte Priis. Medborgere. Vi skulle snart fejre en Fest, der minder om Lysets Sejer over Mørket; skulde vi kunne celebrere den paa en værdigere Maade, end ved at udbrede Oplysningen til dem, som midt i det Lys, Literaturen udbreder blandt os, dog endnu ere omgivne af aandeligt Mørke? – Vil da ikke Enhver villigen række Haanden, til det Værk, som har et saa skjønt Formaal – Visseligen vil Enhver det, som har Brødres Held kjært, naar han kun kan overtydes om, at Værket vil blive faaledes begyndt og udført, at det kan have en heldig Fremgang; men jeg har intet berømt Navn, som kan borge derfor. Jeg kan kun henvise til de Grundsætninger, jeg har udviklet i Maanedsskrivt for Literatur, og til den Omstændighed, at mine nærmere Omgivelser, som jeg har havt Leilighed til at gjøre nøiere bekjendt med min Plan, have billiget den og understøttet dens Udførelse ved frivilligt Sammenskud. For Resten maa Bladet, naar det udkommer, selv vidne for sig. Men, dersom det da findes skikket til at vække og nære Bondens Læselyst og Eftertanke, saa nærer jeg ogsaa det Haab, at især mine Embedsbrødre ville fremme dets Udbredelse ved at modtage Subscription paa det og besørge dets Distribution, hvorved jeg haaber, at de ville finde villig Bistand af deres Skolelærere. Ligeledes gjør jeg Regning paa velvillig Assistance med Bidrag til Bladet, hvilke jeg, saafremt det lykkes, skal honorere efter bedste Evne. Forresten skal jeg nærmere bekjendtgjøre, naar Bladet kan udkomme, og hvor det kan erholdes, samt omsende Prøvenummere deraf med nærmere Forklaring af Planen. Næsby, den 25de August 1836. L. Børresen. Sognepræst for Næsby og Tyvelse.